Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 2003. évi XXVI. törvény 1/2. számú, „Az országos fõút- és
Paragraph Index: 330

2003. évi XXVI. törvény 1/2. számú, „Az országos fõút- és vasúthálózaton tervezett címû melléklettel, valamint a terület — és településrendezési tervekkel, helyi építési szabályzattal összhangban szabad építeni, átalakítani, üzemeltetni vagy megszüntetni jogszabályban meghatározott esetek kivételével. A vasúti hidak létesítési engedélyét a hatóság engedélyezési terv alapján adja meg; az építéshez, átalakításhoz jóváhagyott kivitelezési tervek szükségesek. Ez utóbbiak jogszabályban vagy engedélyezési feltételekben meghatározottak szerint, kerülnek hatósági tárgyalásra. Jóváhagyásuk elõtt az építés nem kezdhetõ meg. A tervezõ vállalat, a tervezõ és az ellenõrzõ felelõs a híd terveinek és erõtani számításainak helyességéért. Ezt a felelõsséget a tervek hatósági tárgyalása, elfogadása nem csökkenti. A híd kialakítása és teherbírása feleljen meg a vasútra elõírt üzemeltetési feltételek mellett a fejlesztési irányelveknek és terveknek. 1.2.2. Kialakítási feltételek 1.2.2.1. Hídszerkezet megválasztása, térbeli elrendezése A hidak létesítésénél az erõtani követelményeken túl a vasútüzemi szempontokra, a könnyû fenntarthatóságra, a gazdaságos és megbízható kivitelezésre, valamint a híd esztétikus kialakítására kell törekedni a környezetvédelmi szempontok figyelembevételével. A vegyes forgalmú hidak közúti forgalommal, valamint a vasúti hidak közforgalmú gyalogos forgalommal igénybevett részeit a Közúti Hídszabályzat elõírásai szerint kell 2003/156. szám kialakítani. A vasúti hídnak alkalmasnak kell lennie az egyes vonalkategóriákra megállapított fejlesztési sebességre. Út, vasút, vízfolyás stb. keresztezésében létesítendõ hidak nyílásméretének meghatározása az 1.3. fejezetben foglaltak szerint történik. Ha minta- vagy típustervek állnak rendelkezésre, úgy azokat még a híd nyílásának ésszerû növelése árán is alkalmazni kell. A hídon a vasúti ûrszelvény hidakra elõírt szabadon tartandó terét biztosítani kell. Olyan hidakon, amelyeken csak a jármûközlekedésre elõírt, szabadon tartandó tér áll rendelkezésre, a pályaszemélyzet részére a híd hosszától és kialakításától függõ távolságokon az elsodrási határon kívül félreálló helyet kell létesíteni és ezt feltûnõ, a híd színétõl eltérõ mázolással, valamint kapaszkodóval kell ellátni. A félreálló helyek távolsága: — v = 120 km/h sebességig 30 m, — v> 120 km/h sebességnél 25 m. Üzemi gyalogjárda az üzemeltetõ igénye szerint létesítendõ a hídon. Ezt a járdát nem szükséges a vasúti pályától elválasztani, és ez félreálló helyként is szolgálhat. Két- vagy többvágányú pályában alsópályás acélszerkezetbõl csak egyvágányú hidak létesíthetõk. Kétvágányú hídon a vágánytengely távolság nem lehet kisebb, mint a csatlakozó pálya vágánytengely távolsága. Két különálló egyvágányú híd esetén a vágánytengelytávolságot úgy kell megállapítani (a csatlakozó pálya vágánytengely távolságát megnövelni), hogy minden egyes hídszerkezet vizsgálatához és fenntartásához elegendõ hely álljon rendelkezésre. Vasúti híd alapozásakor a vonatkozó szabályozás elõírásait kell figyelembe venni. Az alapok várható süllyedését elõre meg kell határozni és a hidat annyival magasabbra kell megépíteni, hogy az áthidaló szerkezet a támaszok süllyedése után érje el a terv szerinti magasságot. Mûszakilag indokolt esetben a hídon a vasúti pálya rugalmas ágyazású sínrendszerrel is átvezethetõ. A nyílt pályás, közvetlen sínleerõsítéses, és rugalmas ágyazású sínrendszerrel kialakított új építésû vagy felújításra kerülõ hidak csatlakozó részein, a rugalmas átmenet biztosítása céljából átmeneti (kiegyenlítõ) szerkezetet kell beépíteni. 1.2.2.2. A vasúti pálya kialakítása hidakon A végleges hidak pályájában a sínek alátámasztásának rugalmassága közelítsen a vonali rugalmassági szinthez, eltérés esetén a változás átmenetes legyen. A hídon lévõ zúzottkõ ágyazat vastagságát a keresztaljak alsó felülete alatt, az ágyazatot alátámasztó felület legmagasabban fekvõ szintjéig, az 1.1.10.3. pontban foglaltak szerint kell kialakítani: — normál- és széles nyomtávolságú vasutaknál 0,35 m, — keskeny nyomtávolságú vasutaknál 0,20 m. Az ágyazati teknõ szélessége az ágyazat alsó szintjén egyenesben legalább 4,40 m legyen. Az aljak távolsága ágyazatátvezetés nélküli hidakon egyezzék meg a vonalon szükséges aljkiosztással, de ez legfeljebb 0,65 m lehet. Íves pályaszakaszban fekvõ hidak esetében a híd méreteit a fejlesztési sebesség figyelembevételével kell meghatározni. A nem ágyazatátvezetéses acélszerkezetû hidaknál a hídszerkezetet a csatlakozó pályán esetleg fellépõ sínvándorlás okozta erõktõl mentesíteni kell. Ennek érdekében a hidak elõtt és után a keresztaljas felépítményt normál nyomtávolságú vonalakon 100-100 m, keskeny nyomtávolság esetén 50-50 m hosszban zúzottkõ ágyazatba kell fektetni. Ha a sínleerõsítés nem alkalmas a sínvándorlás megakadályozására, akkor sínvándorlást gátló megoldást is kell alkalmazni. Hidakon a vasúti pálya kialakítása úgy történjék, hogy a híd dilatációs mozgását minden esetben tegye lehetõvé. Hidakon lévõ pálya teljes hosszában és a hídhoz csatlakozó pályaszakaszon 15,0 m hosszban terelõelemet kell elhelyezni: — a 20,0 m-nél nagyobb mellvédfal-távolságú hidaknál, valamint — az íves pályájú hidaknál, ha a pálya ívsugara nem nagyobb normál és széles nyomtávolságú vasutaknál 500 m-nél, keskeny — nyomtávolságú vasutaknál 200 m-nél. Nem kell terelõelemet építeni a vasúti pályába, ha — a híd olyan széles, hogy a jármû leesését vagy a hídszerkezethez történõ ütközését, a kisiklás oldalán lévõ másik sínszál vagy a hídon kialakított hosszanti szegély megakadályozza, vagy — a hídon a forgalmi sebesség a 20 km/h-t nem haladja meg. A terelõelem vágányhoz viszonyított magassági és vízszintes helyzete, kialakítása feleljen meg a érvényes pályatervezési elõírásoknak. Ha a terelõelem a két üzemi sínszál között helyezkedik el, akkor annak végeit legalább 4,0 m hosszon a vágánytengelyig befelé kell hajlítani és úgy lezárni, hogy abba a jármûvek lelógó csavarkapcsa ne akadhasson be. Különleges esetben a terelõelem az üzemi sínszálon kívül is elhelyezhetõ. Ebben az esetben a végét 1,0 m hosszon legalább 100 mm-rel kifelé kell hajlítani, majd lekötni. A hídon a pályának olyannak kell lennie, hogy az esetleg kisiklott kerék a terelõelem által megengedett szélsõ helyzetben se maradjon alátámasztás nélkül, és az aljakat ne tudja helyükrõl elmozdítani. A hídon kezelõpályát kell létesíteni, ha azt az ágyazat vagy a hídszerkezet kialakítása nem pótolja. Országos közforgalmú vasút fõvonali hídjain, valamint ezek állomásain lévõ hidaknak azon az oldalán, ahol az utasok közlekedése tiltott, üzemi gyalogjárdát kell létesíteni. 1.2.3. Hídtartozékok Korlátot kell elhelyezni minden olyan hídon, és szükség esetén annak hídcsatlakozásán, amelyen a pálya alépít- 2003/156. szám ményét nem vezetik át. Átvezetett alépítmény esetében, a híd szegélyszintje és az áthidalt terepmagasság különbségének függvényében kell korlátról gondoskodni. Az alépítmény mûtárgyon való átvezetése esetén — ha korlátra nincs szükség — a híd homlokzatán az alépítmény síkját legalább 0,10 méterrel magasabban, mûtárgyszegéllyel kell kialakítani. A korlát magassága legalább 1,0 m legyen, és azt 0,50 m magasságban térdléccel, továbbá közutak és vasutak felett legalább 0,20 m magasságig lábléccel is el kell látni, ha szóródó rakomány vagy zúzottkõ leesésétõl kell tartani. A korlát vágánytengelytõl való távolságának meghatározása a vonatkozó szabályozás szerint történjék. A vasúti hídon elhelyezett közforgalmú gyalogjárda korlátját a közúti hidak korlátjaira vonatkozó rendelkezések figyelembevételével kell kialakítani. Az 50 m-nél nagyobb nyílású acélszerkezetû hidakat olyan beépített vagy mozgó szerkezetekkel kell ellátni, amelyekrõl a vizsgálatok és a karbantartási munkák elvégezhetõk, kivéve, ha alsó övük alulról maximum 5,0 m magas létráról elérhetõ. A hídfõk megvizsgálásához 3,0 m-nél nagyobb lejárási szintkülönbség esetén a padkáról levezetõ, legalább 0,60 m széles szolgálati lépcsõt kell létesíteni. A hídon a vasútüzemi kábelek részére megfelelõ méretû kábelcsatorna kialakítása szükséges. A hajózható vízfolyások feletti hidakon a vízi közlekedésre vonatkozó elõírásoknak megfelelõ hajózási jelzéseket kell elhelyezni. A közmûvek hídon történõ átvezetését, a vasúti forgalom biztonságának figyelembevételével az 1.3. fejezet szerint kell kialakítani. 1.2.4. Közmûalagút A közmûalagút vasút alatti — az 1.3. fejezetben részletezett biztonsági mérettel növelt — szakasza vasúti hídnak minõsül. A közmûalagút lejáróját, szerelõ-, elárasztó-, szellõzõ, vészkijáró aknanyílását nyíltvonalon a vasútra elõírt szabadon tartandó téren kívül, attól legalább 15,0 m-re kell elhelyezni. Többvágányú nyíltvonali vasúti pálya esetén a vágányok között akna vagy nyílás nem létesíthetõ. 1.2.5. Környezetvédelem a hidaknál Városokban, lakott helyek közelében, pályaudvarokon a zajszint csökkentése érdekében lehetõleg ágyazatátvezetéses hidat, vagy ezzel egyenértékû zajcsökkentõ szerkezetet, sínleerõsítési módot kell alkalmazni. Mindazokon a hidakon, melyek közforgalmú utak, vasutak vagy hajózható folyók felett vezetnek át, esetleg külön szerkezet beépítésével gondoskodni kell arról, hogy a hidakról rendeltetésszerû üzem, vagy felújítási munka során szennyezõ anyag, ágyazati vagy egyéb, balesetet okozó anyag ne hullhasson alá. 1.2.6. Méretezési feltételek A méretezésnek ki kell terjednie mind a rendeltetésszerû használat mellett, mind az építés (átalakítás, bontás) alatt ideiglenesen bekövetkezõ helyzetekre is. Az erõtani számításban a szerkezet tényleges erõjátékát legjobban megközelítõ és a biztonságra nézve kedvezõ feltételezéseket kell alkalmazni. Adott esetben az erõtani igazolás foglalja magában a meglévõ szomszédos és kapcsolódó építmények érintett szerkezeti részeit is. A részletes méretezési elõírásokat a Vasúti Hídszabályzat tartalmazza. 1.2.7. Kivitelezés, használatbavétel 1.2.7.1. Általános kivitelezési feltételek A kivitelezõ köteles a hidat a terv szerint az elõírásoknak megfelelõ minõségben építeni, gyártani a megfelelõségi követelmények teljesítésének munkaközi és átadási igazolása mellett. Az igazolásnak ki kell terjednie: — a beépített anyagok, építési termékek megfelelõségére, — az építés, szerelés végrehajtásának helyességére, — a kész (félkész) építmény és részegységei szilárdsági-, valamint geometriai jellemzõinek minõsítésére. A vasúti acélszerkezeteket fokozott követelményû szerkezeteknek kell tekinteni. 1.2.7.2. A kivitelezés ellenõrzése Az építtetõ, illetõleg engedélyes a hídépítést ellenõrizni köteles. Ezt a kötelezettséget beruházó szervezetre, szakintézetre vagy szakértõre (Mérnökre) átruházhatja. A kivitelezés közben elvégzendõ vizsgálatokról a kivitelezõ vizsgálati tervet köteles készíteni, amelyet szakértõvel jóvá kell hagyatnia. Az engedélyes részérõl eszközölt ellenõrzés nem csökkenti a gyártó üzem felelõsségét, illetve kötelezettségét. A kivitelezõ a késõbb jelentkezõ hibákért és hiányosságokért is felelõs. A kivitelezõ köteles mindazon vizsgálatot, ellenõrzést elvégezni, illetve elvégeztetni, amely a vonatkozó nemzeti szabványok és további szabályozások elõírnak. Az építési munka minden fázisát a kivitelezõ is rendszeresen ellenõrizni tartozik. Ezt a feladatot független ellen- õrzõ részlege vagy ellenõre végezze. Vasúti hidak építésének hatósági felügyeletét a közlekedési építményekre vonatkozó eljárás szerint kell ellátni. 1.2.7.3. Használatbavétel, üzembe helyezés Engedély alapján épített, átalakított hidak csak az engedélyezõ hatóság jogszabályban elõírt használatbavételi engedélye alapján helyezhetõk üzembe. Az engedélyes köteles a hidat a használatbavételi, illetve a mûszaki átadás-átvételi eljárás elõtt hídszakértõ mérnökkel, vagy szakvélemény adására jogosult intézménnyel, szervezettel megvizsgáltatni. A vizsgálat a híd minden részletére terjedjen ki. 2003/156. szám A hidak rendeltetésszerû és tartós használatra való megfelelõségének igazolására a „Vasúti hídszabályzat” szerinti esetekben a hídvizsgálat megfelelõ eredménye után próbaterhelést kell tartani. A próbaterhelési tervet vasúti hatóság fogadja el és ezzel egyidejûleg kijelöli a próbaterhelés vezetõjét. A nem hatósági engedélyköteles híd üzembe helyezési rendjét a vasút üzemeltetõje szabályozza. 1.2.8. Mûszaki felügyelet, hídnyilvántartás és fenntartás A hidakat a vasút üzemeltetõje vagy a híd kezelõje a közlekedésbiztonság érdekében a vonatkozó mûszaki szabályozás szerinti szakszerû felügyelet alatt köteles tartani és úgy fenntartani, hogy azok állandóan üzemképes, forgalombiztos állapotban legyenek. A vasúti hidak mûszaki felügyelete rendszeres és esetenkénti hídellenõrzésbõl és hídvizsgálatból, esetleg a vonatkozó szabályozás szerinti próbaterhelésbõl áll. Ennek rendszerét a Vasúti Hídszabályzat alapján a vasút üzemeltetõje állapítja meg. A hidakról, az azokon végzett vizsgálatokról, a hidak állapotáról a vasút üzemeltetõjének nyilvántartást kell vezetni. Ennek rendjét a vonatkozó elõírások szerint kell figyelembe venni. 1.2.9. Vasúti hidak üzemeltetése A vasút üzemeltetõje köteles gondoskodni arról, hogy a mûtárgy az üzemeltetés során mûszakilag az üzem- és forgalombiztonság állapotának megfeleljen. A hídon a méretezési tehernek megfelelõ igénybevételt okozó jármûvek közlekedtethetõk a méretezésnél figyelembe vett sebességgel. A hídon a pálya és a hídtengely helyzete közötti eltérés olyan arányú lehet, hogy a hídtartók terhelésnövekedése a 3%-ot ne haladja meg. Ha a híd mûszaki állapota baleset, elemi esemény vagy egyéb ok miatt, valamint szerkezeti anyagfáradás, természetes elhasználódás következtében leromlik, a forgalombiztonság érdekében az üzemeltetõ köteles a híd értékelt állapotától függõen, a vasúti forgalomban erõtani számítással igazoltan sebességi vagy terhelési korlátozást, vagy mindkettõt bevezetni. Ennek részleteit a vonatkozó mûszaki elõírás tartalmazza. Ha a híd leromlott állapotából eredõ, erõtanilag kimutatható biztonsági tényezõje az adott vonalon eltûrhetõ forgalmi korlátozások mellett az elõírthoz viszonyítva 0,1 értékkel, vagy a megengedett és számított feszültség aránya 5%-kal csökken, a híd meg nem felelõ részeit, meg kell erõsíteni, vagy ki kell cserélni. Az erõtani számítások során a ténylegesen közlekedtetett jármû terhelési korlátozásának és sebességkorlátozásának a dinamikus értéket csökkentõ hatása figyelembe vehetõ. Ilyen feltételek mellett a híd folyamatos felügyelet mellett is csak legfeljebb öt évig üzemeltethetõ. A fenti értékeket meghaladó romlás esetén a hidat a forgalom elõl le kell zárni. A szükséges intézkedéseket tervezõ, szakértõ bevonásával kell meghatározni. 1.3. A vasút keresztezése és megközelítése Ez a fejezet a vasút és a különbözõ nyomvonalas létesítmények keresztezésére és megközelítésére, valamint a vasútüzemi és nem vasútüzemi célt szolgáló nem nyomvonalas építmények megközelítésére vonatkozó általános elõírásokat tartalmazza. 1.3.1. Általános mûszaki elõírások Vasúti pálya keresztezésekor vagy védõtávolságon belül történõ megközelítésekor minden esetben meg kell szerezni a vasút engedélyesének vagy kezelõjének hozzájárulását. A hozzájárulás kérése a mûszaki tervek bemutatásával történik. A különbözõ építmények a vasutat csak úgy közelíthetik meg, illetve úgy keresztezhetik, hogy a biztonságos vasúti közlekedést ne zavarják. A közmûvezetékek és mûtárgyak elhelyezése úgy történjék, hogy esetleges hibájuk, szükség szerinti javításuk, cseréjük a vasúti építmények állagát és rendeltetésszerû használatát ne veszélyeztesse. A vasutat keresztezõ csõvezeték csak úgy helyezhetõ el, hogy annak esetleges hibája esetén elkerülhetõ legyen a vasúti pálya megbontása, ne veszélyeztesse az utasok, a vasúti személyzet és a küldemények épségét, a vasúti forgalmat ne akadályozza. A keresztezések a vasúti pályára lehetõleg merõlegesek legyenek, 30˚-nál kisebb szögû keresztezõdés csak különösen indokolt esetben engedhetõ meg. A nem vasúti nyomvonal jellegû építmények vasutat keresztezõ vagy megközelítõ szakaszát — ha az nem látható — maradandóan meg kell jelölni. A vasúti pálya vízelvezetését semmilyen építmény nem akadályozhatja. A vasúti pályát alul keresztezõ vezeték védõ mûtárgyát és azok aknáit úgy kell kialakítani, hogy a sínkorona szintje alatt fõvonalon legalább 1,00 m, mellékvonalon és egyéb vágányokon legalább 0,75 m mélységig a vágánytengely mellett normál és széles nyomtávolságú vágánynál 2,25 m-nél, keskeny nyomtávolságú vágánynál 1,50 m-nél nagyobb vízszintes szabad terület legyen. A vasúttal párhuzamos, nem vasútüzemi célú vezeték munkaárka a vasúti földmû rézsûjébe nem telepíthetõ. A munkaárok széle a vasúti földmû koronaélét (bevágásban), vagy talpvonalát (töltésben) legfeljebb 1,00 m-re közelítheti meg. Az árok vasút felõli oldala a vasút tényleges töltésrézsûjének meghosszabbított vonalát nem metszheti, ellenkezõ esetben méretezett dúcolást kell alkalmazni. A képzett rézsûbe való bemetszés esetén még a vasúti terhelést is figyelembe kell venni. A terepszinten elhelyezett vasút mellett létesített, a vasúti terhelésre nem méretezett dúcolású munkaárok vagy munkagödör — pl. átsajtoláshoz indító és fogadó akna — vasút felõli széle a képzett rézsûbe nem metszhet bele, és ezen túlmenõen az akna homloksíkja vagy a vágány felõli sarka a vágány tengelyét 5,0 m-nél jobban nem közelítheti meg. 2003/156. szám Vasúti mûtárgytól 10,0 m-en belül készülõ munkaárok fenékszintje a mûtárgy alapozásának alsó síkja alá nem kerülhet. Támfal melletti párhuzamos munkaárok esetén, ha az alapozás alsó síkját 0,5 m-nél jobban megközelíti, statikai vizsgálat és a vasút engedélyesének hozzájárulása szükséges. A vasúti pályára merõleges vagy ferde munkaárok vasút felõli vége a vasúti földmûvet az elõzõkben meghatározott távolságokig közelítheti meg. Ha a munkaárok a vasúti pályát ennél jobban megközelíti, a vasúti földmû és a munkaárok állékonyságát erõtani számítással kell igazolni. Vasutat keresztezõ létesítményt elbontani a létesítményre vonatkozó megszüntetési engedély alapján a vasút engedélyesének elõzetes hozzájárulásával lehetséges. Vasút alatti keresztezési mûtárgynál, ha a teljes elbontást az érdekeltek nem tartják szükségesnek, a mûtárgyat legalább az elõzõkben meghatározott mértékig kell lebontani. A nem vasútüzemi célt szolgáló, nem nyomvonalas építményeket, épületeket az országos közforgalmú vasútnál az 1.1.13. pontban meghatározott védõsávon kívül a vasút vágánytengelyétõl, két- vagy többvágányú pálya esetén a szélsõ vágány tengelyétõl az 1.3.10. pontban meghatározott távolságra lehet elhelyezni, a vasúti átjárókra figyelemmel. A vasúti átjáró környezetében a külön jogszabályban5 meghatározott rálátást az építmények nem akadályozhatják. Ezen túlmenõen nem akadályozhatják a vasúti jelzõk láthatóságát sem, és villamosított vasútvonal esetén figyelembe kell venni a vasúti biztonsági övezetre vonatkozó elõírásokat is. A vasútüzemi célt szolgáló építmények egyedi elbírálás szerint, a vasúti hatóság hozzájárulásával, az egyes építményekre meghatározott telepítési távolságok betartásával az 1.1.13. pontban említett vasúti védõtávolságon (védõsávon) belül a rálátási háromszög figyelembevételével elhelyezhetõk. 1.3.2. Vasút szintbeli keresztezése és megközelítése úttal, gyalogúttal, kerékpárúttal, közúti gyalogos felül- és aluljáróval 1.3.2.1. Út, gyalogút, kerékpárút Út, gyalogút és kerékpárút és vasút szintbeli keresztezõdését külön jogszabály6 szerint szabad létesíteni és kialakítani. A v = 160 km/h-nál nagyobb sebességre engedélyezett vasúti pályát út szintben nem keresztezheti. Gyalogút és kerékpárút a legfeljebb v = 120 km/h sebességre engedélyezett vasúti pályát keresztezheti szintben. Út gyalogút és kerékpárút a vonatok kijelölt megállási helyét szintben nem keresztezheti. Vasúti átjáróban az út ívsugara 300 m-nél kisebb nem lehet. 5 Az utak forgalomszabályozásáról és a közúti jelzések elhelyezésérõl

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes